Allir sem vilja fylgjast eitthvað með nýjum straumum og stefnum á sviði hönnunar eða eiga verslanir og þurfað kaupa inn ættu að gefa þessum sýningum sem eru á næsta leiti gaum en Messe Frankfurt er með margar sýningar á ári á hinu gríðarlega stóra Frankfurt sýningarsvæði . Þessar þrjár sýningar verða haldnar nú í lok janúar eða 24. - 28. janúar nk . Sýningarnar eru Christmasworld , Paperworld og Creativeworld en þær eru ætlaðar fyrir bæði almenning , verslunareigendur og innflytjendur . Sýningarnar eru ólíkar en allar sérlega stórar og yfirgripsmiklar sem gerir þær einmitt áhugaverðar og hentugt að þær eru allar á sama tíma , þó byrjar Christmasworld degi fyrr en hinar . Christmasworld er eins og nafnið gefur til kynna alþjóðleg jólasýning þar sem áherslur eru lagðar á jólaskraut og -muni en sýningin er ein sú stærsta sinnar tegundar og leiðandi í jólatískustraumum í heiminum . Að þessu sinni eru lykilþemun á sýningunni fjögur : ljúf hátíðarhöld , ómissandi hefðir , blíð jól og skínandi fögnuðir og bæði sýningin og vörurnar eru unnar út frá þessum þemum . Áhersla verður lögð á nútímaneytandann sem gerir kröfur um sveigjanleika bæði hvað varðar vörur og þjónustu . Skrautinu og vörunum á sýningunni er einnig ætlað að lifa lengur inn í árið , sem sagt ekki bara sett upp um jólin og tekið niður , þetta er áhugaverð nálgun og í senn spennandi og umhverfisvæn . Gaman verður að fylgjast með hvaða straumar og stefnur verða á sýningunni fyrir jólin 2020 . Paperworld er alþjóðleg vörusýning fyrir ritföng , pappírsvörur , skrifstofuáhöld og húsgögn . Kynntar verða nýjungar á þessu sviði ásamt tískustraumum hjá helstu framleiðendum . Sýningin er hugsuð fyrir innflytjendur og framleiðendur og vörurnar eru miðaðar að bæði einstaka neytendum en einnig að bæði stórum og smáum fyrirtækjum . Á sýningunni er hægt að skoða allt frá sniðugum skrifstofulausnum til smáhluta svo sem blekpenna og skrifblokka . Creativeworld er alþjóðleg lista - og föndursýning en þar er teflt saman listafólki , handverksfólki og uppfinningasömu fólki sem sýnir listræna hæfileika í gegnum nýjar vörur , efni og tækni . Listafólkið vinnur að hönnun í gegnum pappír , liti , perlur , málningu og ýmislegt fleira . Sýningin er einhverskonar blanda af vörusýningu þar sem gestum gefst kostur á að sjá hvernig listamennirnir vinna með vörurnar og efnið en einnig er hægt að taka þátt í hinum ýmsu vinnustofum og fá þannig tækifæri til að prófa vörurnar og fá útrás fyrir sköpunarkraftinn .